
  NARVA LINNAVALITSUS
K O R R A L D U S

Narva 									…………..2016 nr ........

Riigihanke korraldamine ja loa andmine liisingulepingu sõlmimiseks
1. Asjaolud ja menetluse käik
2003. aastal soetas Narva Noorte Meremeeste Klubi  kasutatud 9-kohalise autobussi Volkswagen Transporter, väljalaskeaasta – 1994. Autobussi läbisõit on rohkem kui 350 000 km. Autobuss on füüsiliselt kulunud, selle remont ei ole otstarbekas. Uus autobuss on vajalik kursantide turvaliseks ja mugavaks kohaletoimetamiseks erinevatele üritustele ja võistlustele. 
Takistamatu töö tagamise eesmärgiga taotleb Narva Noorte Meremeeste Klubi luba riigihanke korraldamiseks ja selle tulemusena uue 9-kohalise autobussi liisingulepingu sõlmimiseks.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Vastavalt Narva Linnavolikogu 21.06.2005. a määrusega nr 20 kinnitatud linnavara eeskirja § 34 lõikele 2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.
3. Otsus
3.1 Narva Noorte Meremeeste Klubil korraldada 9-kohalise autobussi liisingulepingu riigihanget vastavalt lisatud hankedokumentatsioonile.
3.2 Lubada Narva Noorte Meremeeste Klubile sõlmida riigihanke edukaks tunnistatud pakkujaga liisinguleping.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

